Die reis gaan inwaarts - Die kuns van sterwe in kreatiewe werke van Karel Schoeman
By Schoeman word individuasie nie 'n selfsugtige wegkeer van die realiteit nie - daarvoor is sy werk té betrokke by die situasies van die dag. Maar dit help om afstand te skep. Die onthegting van die omringende is nie 'n selfsugtige inkeer na binne nie, nie 'n verlammende onttrekking nie, maar 'n inwaartse reis wat stimuleer tot kreatiewe ondersoek van die onbewuste. Die romans neem die leser op daardie stille reis. Hulle bied ervarings van 'n ontmoeting met die stilte, met die self. Hierdie werk van Wepener slaag daarin om iets van hierdie proses en inwaartse reis te verduidelik, sonder om voorskriftelik of moraliserend te raak. Juis daarom gee Wepener uiteindelik op 'n praktiese manier leiding aan diegene wat met die dood gekonfronteer word.'
Hoe leer jy skryf? Hoe skryf mens oor jouself, oor ander, oor plekke en gebeure of oor idees en oortuigings? Hoe begin jy 'n treffende teks, hoe sluit jy dit af? Mens leer vinnig as jy langs 'n goeie ambagsman gaan staan en mooi loer wat hy doen en die tegnieke wat hy benut in jou eie werk begin toepas. Dit is die lekkerste en vinnigste manier. Hier is 'n boek in Afrikaans wat saamgestel is om jou daarmee te help. Om te skryf bevat vertalings van bekende Engelse prosa en oorspronklike Afrikaanse tekste, maar die boek gaan nie oor wat die skrywers se nie - belangrik soos dit mag wees - maar oor die hoe: die tegnieke waardeur hulle hul boodskap helder oordra. Na elke uittreksel, word daar vrae gestel wat die leser help om die woordmeesters se styl, tegniek en vaardighede aan te leer. Inhoud behels persoonlike skryfwerk, die karakterskets en beskrywing, asook meer abstrakte konsepte soos die uiteensetting van 'n agument en 'n poging om ander mense te oortuig. Later volg tegnieke om 'n stuk te begin en te eindig, skryfwerk oor kuns en media en ten slotte 'n afdeling oor die nuanses van individuele styl. Die boek bevat ook 'n woordelys met bondige definisies van terme wat in die oefenvrae in die boek gebruik word. Die eerste Afrikaanse boek van sy soort vir aspirant skrywers, joernaliste, en enigiemand wat lief is vir literatuur of daarin belangstel om sy skryfvaardighede te verbeter; bevat oor 'n honderd uittreksels uit werk van van die voorste skrywers in die geskiedenis (van Plato tot V.S. Naipaul), asook van die beste skryfwerk uit ons eie literere en joernalistieke erfenis (van Etienne Leroux tot Dana Snyman); opsigselfstaande afdelings bied lesers buigsaamheid om by enige afdeling te begin; oefeninge maak dit moontlik om toe te pas wat gelees is.
Ons praat Afrikaans - diverse mense - een taal
Douw Greeff (Samesteller)
Ons praat Afrikaans - diverse mense - een taal is meer as net nog 'n fotoboek: dit is die eindproduk van 'n projek wat sy ontstaan gevind het in een individu se liefde vir die Afrikaanse kultuur en taal, Douw Greeff. Die projek is geloods in 2016 toe fotograwe (amateur en ook professioneel) genader is om werke in te skryf wat hulle voel die Afrikaanse kultuur en taal raakvat. Verskeie inskrywings is ontvang en die top foto's het deurgegaan na 'n beoordelings-rondte, waar 'n paneel die beste foto's gekies het om in hierdie pragpublikasie te pronk.
W.A.M. Carstens , Michael le Cordeur
Die gesprek oor Afrikaans en die bruin mense wat die skrywers in hierdie boek aanroer, is tydig in die opsig dat ná al die ambivalensie oor die Afrikaans van ons hart en die onverkwiklike manier waarop ons in hierdie taal verdruk en misken is, ons ons vry heid gekry het - wat
ook verantwoordelikheid meebring om minstens onder mekaar klaarheid te vind oor wat nou vorentoe met ons taal moet gebeur.
Fatima Allie Â· Herman Bailey Â· Jacques Beukes Â· Charles Beukes Â· Willa Boezak Â· Wannie Carstens Â· Johan Coetser Â· Gavin Davis Â· John Diergaardt Â· Cecyl Esau Â· Willem Fransman Â· Edwena Go Â· Henry Jereys Â· Gaireyah Fredericks Â· Basil Kivedo Â· Nico Koopman Â· Michael le Cordeur Â· Marlene le Roux Â· Llwellyn MacMaster Â· Basil May Â· Patrick Mettler Â· Selwyn Milborrow Â· Reggie Nel Â· Elias Nel Â· Robert Pearce Â·
Mary-Anne Plaatjies-Van Huel Â· Rosalie Small Â· Conrad Sidego Â· Cornelius omas Â· Danny Titus Â· Christo van der Rheede Â· Raymond van Diemel Â· Danie van Wyk Â· Ronel van Oort Â· Archie Vergotine
In jou diepste stilword-oomblikke praat jy met God oor alles, oor enigiets. Johan Smit bied vir lesers ekstra bemoediging in hierdie kosbare oomblikke met Here, ek weet U luister.
65 gebede vir lesers se stiltetyd word elk ondersteun deur 'n kort oordenking, kragtige teksverse en inspirerende aanhalings. Die temas sluit in: lofgebede aan God, gebede vir jou huwelik, gesin en vriendskappe, jou werk en teleurstellings.
Here, ek weet U luister beloof om lesers se gebedsoomblikke met God se teenwoordigheid te vul. Hulle sal ongetwyfeld weet dat God daar is en dat Hy luister.
So kry ons Afrikaans ... vertel die geskiedenis van Afrikaans so al met 'n klomp hoogtepunte langs. Die fokus val op Afrikaans en die mense wat Afrikaans praat. Hoe pas almal se stukkies in die legkaart van Afrikaans in, as mens agterna daarna kyk? In hierdie vertelling word gekyk na die raakpunte tussen Afrikaans en sy sprekers. Hoe het hulle hulle rolle in die geskiedenis van Afrikaans gespeel?
Hierdie boek het 'n paar vertellings in die oog: Die eerste Afrikaans wat gepraat is, en hoe die eerste optekening van die oudste geskrewe Afrikaans lyk. Hoekom Afrikaans se taalgebied daarna drasties verander het. Daarmee is die storie nog maar net aan die begin. Afrikaans is ook geskryf. 'n Storie of twee is ook daaraan verbonde. En nog steeds gaan die verhaal aan ...
'n Taal, soos Afrikaans, bestaan uit al sy variëteite. 'n Paar van Afrikaans se variëteite kom hier aan die bod. Wat is die betekenisse van sy variëteite vir Afrikaans? Van die interessantste kante van die taal lê juis daar, én 'n groot taalrykdom. Daar is altyd redes vir die bestaan van variëteite. Om te verstaan hoe variëteite werk, moet ons ver terug loop op die spore van sy sprekers. Hierdie boek onderneem 'n paar sulke reise.
By uitsondering verwys die teks na persone. Partykeer na vroeë reisigers en hulle waarnemings. Sonder sulke reisigers se getuienis kan die geskiedenis van Afrikaans nie vertel word nie. Ander kere is 'n naam genoem om die aandag op 'n besondere bydrae tot Afrikaans te vestig.
Profetiese woorde, bekkighede en raakvat-sêgoed wat die toets van die tyd deurstaan het - alles deur Suid-Afrikaners - is saamgevat in dié boek. Temas soos die Afrikaner, man en vrou, lewenswyshede, politiek, sterwenswoorde en spyt-kom-te-laat woorde word gedek. Die boek bied 'n blik op Suid-Afrika se hede en verlede met aanhalings wat saakmaak deur bekende en gewone landsburgers. Segoed met slaankrag
Sedert die totstandkoming van die Universiteit van Stellenbosch het 'n noue verband met Afrikaans bestaan. Die behoefte aan 'n tersiêre inrigting met Afrikaans/Nederlands as voertaal was immers die vernaamste enkele rede vir die ontstaan van dié universiteit. In die 1990's het Afrikaans as voertaal by tersiêre instellings toenemend onder druk gekom, en Stellenbosch het nie die veranderende sienings en hewige debatte oor die rol van Afrikaans vrygespring nie. In 2002 het dié debat oor Afrikaans op Stellenbosch tot die openbare terrein toegetree toe Die Burger in 'n prominente voorbladberig die US se Konvokasie se kritiek op die voorgestelde nuwe taalbeleid van die Universiteit aangekondig het. 'n Komitee het aanbeveel dat US nie meer net 'n Afrikaanse universiteit moet wees nie maar 'n meertalige universiteit wat Afrikaans bevorder. Die Konvokasie het die teenoorgestelde aanbeveel: US moet 'n Afrikaanse universiteit wees wat meertaligheid bevorder.